|  |  |
| --- | --- |
| **3. NAPIREND** | **Ügyiratszám:** ZAN/ 1658-2 /2025. |

**ELŐTERJESZTÉS**

a Képviselő-testület **2025. szeptember 23-i** nyilvános ülésére

|  |  |
| --- | --- |
| **Tárgy:** | **Kötelező felvételt biztosító általános iskolai körzethatárok véleményezése** |
| **Előterjesztő:** | dr. Oláh Kálmán polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

A nemzeti köznevelésről szóló 2011. évi CXC. törvény (továbbiakban: Nkt.) 50. § (8) bekezdése alapján a területileg illetékes tankerületi központ meghatározza és közzéteszi az iskolák felvételi körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet (a továbbiakban: EMMI rendelet) 24. § (1) bekezdése szerint az illetékes tankerületi központ a következő tanév felvételi körzeteinek megállapításához minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű általános iskolába járó gyermekek létszámát intézményi, tagintézményi bontásban.

A nemzeti köznevelésről szóló törvény végrehajtásáról szóló 229/2012. (VIII. 28.) Korm. rendelet 29. § (1) bekezdése értelmében a jegyző összesíti a települési önkormányzat illetékességi területén a hátrányos és a halmozottan hátrányos helyzetű gyermekek és tanulók számát, és az így előálló statisztikai adatokat – a körzethatárok megállapítása, felülvizsgálata érdekében – minden év október 31-ig az illetékes tankerületi központ számára továbbítja.

A Balatonfüredi Tankerületi Központ megkezdte – a következő *2026/2027.* tanévre vonatkozóan - az általános iskolák felvételi körzetének egyeztetését, és a *TK/l72/00959-5/2025.* ügyszámú levelében megküldte a kötelező felvételt biztosító iskolák körzethatárainak meghatározására vonatkozó tervezetet és kérte a képviselő-testület előzetes véleményét a tervezetről.

A település közigazgatási területére vonatkozó, kötelező felvételt biztosító általános iskola a tervezet szerint:

037074 - Bozzay Pál Német Nemzetiségi Nyelvoktató Általános Iskola

8251 Zánka, Iskola u. 6.

A Zánkai Közös Önkormányzati Hivatal jegyzőjének nyilvántartásában nem szerepel a településen lakóhellyel, ennek hiányában tartózkodási hellyel rendelkező hátrányos helyzetű gyermek.

Kérem a Tisztelt Képviselő-testülete, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Zánka Község Önkormányzata Képviselő-testülete a Balatonfüredi Tankerületi Központ által összeállított, Zánka Község közigazgatási területére vonatkozó kötelező felvételt biztosító általános iskolai körzethatárral egyetért, annak módosítását a következő (2026/2027.) tanévre vonatkozóan nem tartja szükségesnek.  A Zánkai Közös Önkormányzati Hivatal Jegyzőjének nyilvántartásában Zánka településen lakóhellyel, ennek hiányában tartózkodási hellyel rendelkező, hátrányos helyzetű általános iskolába járó gyermek nem szerepel.  **Határidő:** 2025. október 15.  **Felelős:** polgármester |

Zánka, 2025. szeptember 15.

|  |  |
| --- | --- |
|  | **dr. Oláh Kálmán**  polgármester |